EkBass/fiwiki-20250220-pages-articles huggingface dataset:
Poppy Z. Brite

thumb|Poppy Z. Brite William Joseph Martin, entiseltä nimeltään Poppy Z. Brite (s. 25. toukokuuta 1967) on yhdysvaltalainen kirjailija. Martin aloitti uransa yhtenä 90-luvun amerikkalaisen kauhukirjallisuuden nousevista kyvyistä käyttäen teostensa taustana asuinkaupunkinsa New Orleansin gootti- ja homokulttuuria. Hän käsitteli muun muassa vampyrismia, aaveita ja sarjamurhaajia modernilla ja kauhukirjallisuuden perinteitä rikkovalla tavalla. 2000-luvun tuotannossaan hän on keskittynyt ravintolamaailmaan sijoitettuun mustaan huumoriin. Kirjailijan tuotannosta on suomennettu ja julkaistu Suomessa ainoastaan yksittäisiä novelleja mm. Tähtivaeltaja-lehdessä ja Markku Sadelehdon antologiassa Suuri hiljaisuus (Jalava, 1995). ==Bibliografia== * 1992 Lost Souls * 1993 Drawing Blood * 1993 Swamp Foetus (julkaistu myös nimellä Wormwood) * 1995 His mouth will taste of wormwood * 1996 Exquisite Corpse * 1997 Courtney Love: The Real Story * 1998 The Lazarus Heart * 1998 Are you loathsome tonight? * 1999 The Seed of Lost Souls * 2000 Plastic Jesus * 2000 Stay Awake * 2001 Guilty but insane * 2001 Pansu * 2001 Wrong Things (Yhdessä Caitlin R. Kiernanin kanssa) * 2002 The Value of X * 2003 The Feast of St. Rosalie * 2003 The Devil You Know * 2004 Liquor * 2004 Used Stories * 2004 Triads (Yhdessä Christa Faustin kanssa) * 2005 Prime * 2006 Soul Kitchen == Aiheesta muualla == * Poppy Z. Brite - Virallinen kotisivu Luokka:Goottilaisten romaanien kirjoittajat Luokka:Yhdysvaltalaiset kauhukirjailijat Luokka:Vuonna 1967 syntyneet Luokka:Elävät henkilöt
Allez

Miekkailuseura Allez Keski-Suomi ry on Jyväskylässä toimiva 30-jäseninen vuonna 1985 perustettu miekkailuseura, joka on keskittynyt pääasiassa kalpamiekkailuun. Seura järjestää miekkailun alkeiskursseja keväisin ja syksyisin. Seuralla on miekkailusali Kuokkalan kaupunginosassa. Allez on järjestänyt vuodesta 2003 asti vuosittain kansallisen miekkailumaratonkilpailun. ==Aiheesta muualla== * Seuran kotisivut == Lähteet == Luokka:Suomalaiset miekkailuseurat Luokka:Jyväskyläläiset urheiluseurat Luokka:Vuonna 1985 perustetut urheiluseurat
Compsognathus

Compsognathus (”Kaunis leuka”) oli jurakaudella 155–145 miljoonaa vuotta sitten elänyt hirmulisko. Noin 60–70 senttimetrin pituisena ja arviolta kolmen kilogramman painoisena se oli yksi pienimmistä tunnetuista hirmuliskoista, vain hieman kanaa suurempi. Compsognathus saalisti ravinnokseen liskoja ja suurikokoisia hyönteisiä. Laji oli siitä erikoinen, että vain sillä oli – Tyrannosauridae-heimon lisäksi – eturaajoissaan vain kaksi kynnellistä sormea. Sen rakenne kielii suuresta nopeudesta silloin, kun se lähti täydellä vauhdilla saaliinsa perään tai pakeni saalistajia. Lajin löytöpaikkoja on yksi Saksassa ja yksi Ranskassa; molemmista on löytynyt yksi fossiili. == Mediassa == Compsognathus esiintyy elokuvassa Kadonnut maailma – Jurassic Park ja vilaukselta myös elokuvan jatko-osassa Jurassic Park III. == Lähteet == Luokka:Coelurosauria
Danilova

Danilova eli Danila () on kylä Karjalan tasavallan Karhumäen piirin Tsolmuisin kunnassa Venäjällä. Se sijaitsee Ylä-Uikujoen varrella 55 kilometriä Tsolmuisista pohjoiseen. Kylässä on viisi asukasta (vuonna 2013). Kylä on saanut alkunsa vuonna 1694 perustetusta Uikujoen vanhauskoisyhteisöstä, jota kutsuttiin perustajansa Daniil Vikulinin mukaan myös Danilovan luostariksi. Viranomaiset hävittivät yhteisön 1850-luvulla. 1800- ja 1900-lukujen vaihteessa seudun kylät muodostivat Aunuksen kuvernementin Poventsan kihlakuntaan kuuluneen Danilovan volostin eli kunnan, joka jakautui Danilovan, Tsolmuisin ja Vidlozeron kyläkuntiin. Se rajoittui pohjoisessa Poventsan kihlakunnan Petrovski Jamin ja etelässä Rimoilan volosteihin, luoteessa Poventsan kaupunkiin, kaakossa Puudožin kihlakunnan Vodlajärven volostiin, koillisessa Arkangelin lääniin ja lännessä Ääniseen. Vuonna 1905 volostissa oli 39 kylää ja 2 153 asukasta. Danilovan kylässä oli 25 taloa, kirkko, koulu ja 143 asukasta. Neuvostoaikana perustettiin aluksi Poventsan ja sittemmin Karhumäen piiriin kuulunut Danilovan kyläneuvosto. Vuonna 1933 sen 18 asutuksessa oli 932 asukasta, joista 684 oli venäläisiä, 234 suomalaisia ja 14 karjalaisia. Suomalaiset olivat Sergijevon ja Železnojen metsätyöläisasutuksiin sijoitettuja rajaloikkareita. Myöhemmin Danilovan kyläneuvoston keskus siirrettiin Ogorelyšin taajamaan. Vuonna 1987 alueella oli 600 asukasta. Danilovan kylällä on historiallisen asutuksen status. Sen rakennusmuistomerkkejä ovat 1800-luvun puolivälissä pystytetty kirkko ja kaksi vanhaa asuintaloa. Historiallisiin kohteisiin kuuluvat Uikujoen luostariyhteisön sijaintipaikka, luostarin lampi ja lähde. ==Lähteet== Luokka:Karhumäen piirin asutut paikat Luokka:Itä-Karjalan entiset kunnat
Moottoriajoneuvo

Moottoriajoneuvo on omalla voimakoneella tiellä kulkevaksi henkilöiden ja tavaroiden kuljettamiseen tarkoitettu ajoneuvo tai laite. Moottoriajoneuvoja ovat autot, mopot, moottoripyörät, traktorit ja moottorityökoneet. Autot jakautuvat henkilöautoiksi, linja-autoiksi, pakettiautoiksi, kuorma-autoiksi ja erikoisautoiksi. Erikoisautoja ovat paloauto, ambulanssi, ruumisauto, hinausauto, huoltoauto ja asuntoauto. == Suomessa == Suomessa vuoden 1992 asetuksen mukaan moottoriajoneuvoista luettiin pois traktorit, moottorityökoneet ja maastoajoneuvot.Asetus ajoneuvojen rakenteesta ja varusteista 1256/1992 Esimerkiksi moottorikelkka on lain mukaan maastoajoneuvo. Metsätyökoneiksi suunniteltuja ja rakennettuja koneita ei kuitenkaan lueta tiellä käytettäviksi moottoriajoneuvoiksi. Käsitettä moottoriajoneuvo pidettiin harhaanjohtavana ja se korvattiin laissa vuoden 2003 alussa termeillä ”moottorikäyttöinen ajoneuvo” ja joissain tapauksissa ”auto”. Liikenne- ja viestintävirasto määrittelee verotuksellista syistä moottoriajoneuvot perusluokkiin ja niitä seuraaviin alaluokkiin. Ajoneuvojen käyttäjät ja omistajat jaottelevat ne käyttötarkoituksen mukaan. == Katso myös == * Moottoriton ajoneuvo == Lähteet == == Aiheesta muualla == * Trafin ajoneuvoluokat Luokka:Ajoneuvot
Carcharodontosaurus

Carcharodontosaurus on teropodien eli petodinosaurusten suku joka eli 100–94 miljoonaa vuotta sitten Pohjois-Afrikassa. Sukuun lasketaan tällä hetkellä kaksi lajia, C. saharicus ja C. iguidensis. Ne kilpailevat muun muassa Tyrannosauruksen ja Giganotosauruksen kanssa suurimman teropodin tittelistä mutta eivät silti yltäneet Spinosauruksen kokoon asti. Carcharodontosaurus nimi tarkoittaa ”valkohainhampaista liskoa” (Carcharodon on valkohain suvun nimi). Se sai nimensä sen hampaiden haimaisuuden takia. == Ulkonäkö == Carcharodontosaurus sisälsi joitakin pisimmistä ja painavimmista koskaan eläneistä petodinosauruksista. Eri tutkijoiden arviot suuremman lajin, C. saharicuksen, koosta vaihtelevat 12 ja 14 metrin välillä, sekä painoarviot 6,2 ja 15,1 tonnin välillä. Se oli siis suurin Afrikassa tavattu maalla elänyt petodinosaurus. Vuonna 2007 kuvattu C. iguidensis oli Gregory S. Paulin arvion mukaan 10 metriä pitkä ja painoi neljä tonnia. Carcharodontosaurukset olivat petoja, niillä oli jättimäiset leuat sekä pitkät, sahalaitaiset hampaat, joilla oli pituutta jopa 20 senttiä. Carcharodontosaurus saharicuksen kallo oli pituudeltaan lähes 1,6 metriä, ja C. iguidensiksen kallon ilmoitetaan olevan suunnilleen saman kokoinen. Se oli suurempi kuin Tyrannosaurus rexin, mutta suurin tunnettu teropodin kallo kuuluu kuitenkin Giganotosaurukselle ja oli suurimpien arvioiden mukaan jopa 1,95 metriä pitkä. == Löydöt == Vuonna 1924, kaksi siihen aikaan ainutlaatuista hammasta löydettiin Algeriasta. Seuraavana vuonna Charles Depéret ja J. Savornin kuvasivat hampaat ja nimesivät löydön Megalosaurus saharicukseksi. Myöhemmin he luokittelivat sen sukuun Dryptosaurus. Muutaman vuoden sen jälkeen (1931) saksalainen paleontologi Ernst Stromer von Reichenbach kuvasi alun perin Egyptistä vuonna 1914 kaivetun fossiilin. Fossiiliin kuului osittainen kallo, hampaita, selkäranka, kynsiluut ja sekalaiset lanne- ja jalkaluut. Sen hampaiden perusteella löytö kuului samalle eläimelle kuin Depéretin and Savorninin kuvaamat hampaat. Stromer säilytti lajinimen saharicus mutta siirsi sen uuteen sukuun, Carcharodontosaurus, koska niiden hampaat muistuttivat hänen mielestään paljon valkohain hampaita. Stromerin kuvaamat fossiilit tuhoutuivat toisessa maailmansodassa vuonna 1944, mutta Paul Serenon johtama tutkijaryhmä löysi uuden Carcharodontosauruksen kallon vuonna 1995, eikä kaukaa Algerian rajaa ja paikkaa mistä Depéretin ja Savorninin vuonna 1925 kuvatut hampaat löydettiin. Toinen Carcharodontosaurus-laji, C. iguidensis Nigeristä, poikkesi C. saharicuksesta yläleuasta ja aivokopasta. Sen nimesivät vuonna 2007 Brusatte ja Sereno. == Populaarikulttuurissa == Carcharodontosaurus esiintyy Jurassic Park: Operation Genesis -pelissä ja Discoveryn Dinosaur Planet -ohjelmassa, jossa se tappoi Saltasauruksen. == Lähteet == Luokka:Carcharodontosauridae
Alioramus

Alioramus (”Erilainen haara”) on sukupuuttoon kuollut tyrannosaurien suku myöhäisliitukauden Aasiasta. Sen nimesi venäläinen paleontologi Sergei Kurzanov vuonna 1976. Ainoa tunnettu yksilö koostuu osittaisesta kallosta ja muutamasta jalkaluusta, jotka löydettiin Nogoon Tsavin tasangoilta Mongoliasta, Bajanhongorin provinssista. Näyte oli kuollessaan vielä keskenkasvuinen. Nimi johtuu siitä, että tämä dinosaurus erosi varhain tyrannosauridien pääkehityshaarasta. Eläin oli kevytrakenteinen, ja hyvin sopeutunut jahtaamaan saaliita avoimessa maastossa. == Piirteet == Kun useimmilla muilla tyrannosaureilla oli korkea kallo ja lyhyt kuono, niin Alioramuksen kallo oli pitkä ja kapea ja siinä oli luisia nystyröitä kuonossa ja silmien lähellä. Pitkissä leuoissa oli paljon enemmän hampaita – 16 hammasta ylemmässä leukaluussa ja 18 alemmassa – kuin muilla tyrannosaurideilla, mikä osoittaa sen olleen hyvin primitiivinen heimon jäsen. Silmät olivat suuret ja soveltuivat myös metsästykseen. == Lähteet == Luokka:Tyrannosauridae
Ylioppilasmiekkailijat

Ylioppilasmiekkailijat ry (YM) on vuonna 1948 perustettu miekkailuseura. Seuralla on vähän yli sata jäsentä. Seura on kooltaan Suomen toiseksi suurin ja se järjestää toiminaa kaikille kolmelle aseelle. Ylioppilasmiekkailijat harjoittelevat Helsingissä Töölön kisahallin miekkailusalilla. Ylioppilasmiekkailijat jatkaa Helsingin Yliopiston ja Turun Akatemian yli kolmesataa vuotta vanhoja ylioppilasmiekkailuperinteitä. Ylioppilasmiekkailijat järjestävät vuosittain säilän Coupe du Nord- maailmancupin satelliittiosakilpailun sekä juhlakilpailun kaikilla kolmella aselajilla, jotka ovat samalla akateemiset suomenmestaruuskilpailut. == Suomen-mestareita 1929–2011 == Miekkailuliitto, SM-tittelit *Hilla Hämäläinen *Juha-Matti Lundell *Hilkka Manner *Jouni Paattakainen *Teemu Perheentupa *Mika Roman *Anna Santaholma == Lähteet == Luokka:Suomalaiset miekkailuseurat Luokka:Helsinkiläiset urheiluseurat Luokka:Vuonna 1948 perustetut urheiluseurat
Kohtla-Järve

Kohtla-Järve on kaupunki Itä-Virumaan maakunnassa, Koillis-Virossa. Kaupungilla on suomalainen ystävyyskaupunki: Outokumpu. == Väestö == Kaupungissa on runsaat 35 000 asukasta, ja se on väkiluvultaan maan viidenneksi suurin kaupunki. Kaupungin asukasluku on laskussa, sillä asukkaita oli vuonna 2001 yhteensä 47 930 ja vuonna 2011 yhteensä 38 650. Vuoden 2011 väestönlaskennan mukaan Kohtla-Järven kaupungissa oli 37 201 asukasta, joista venäläisiä oli 27 507 (73,9 %), virolaisia 5 994 (16,1 %) ja muita kansallisuuksia 3 651 (9,8 %) == Kaupunginosat == Kohtla-Järve on alueellisesti pirstaleinen koostuen viidestä erillisestä kaupunginosasta: Ahtme, Järve, Kukruse, Oru ja Sompa. Kunnan alueet rajoittuvat Lüganusen, Toilan, Alutagusen ja Jõhvin kuntiin. Hallintokeskus on Järven kaupunginosassa. Viivikonnan alue siirrettiin vuonna 2017 perustettuun Narva- Jõesuun kaupunkiin. Vuosina 1960–1991 Kohtla-Järven kaupunkiin kuuluivat myös Jõhvin, Kiviõlin ja Püssin kaupungit. == Historiaa == Kaupunki perustettiin 15. kesäkuuta 1946, jolloin siihen yhdistettiin useita kaivoslähiöitä. Yhdistelmänimeä Kohtla-Järve käytettiin jo Viron ensimmäisen itsenäisyyden aikana Kohtlan ja Järven kuntiin syntyneestä kaivosteollisuusalueesta. Alkuaan kuntien nimet periytyivät samannimisiltä kyliltä ja kartanoilta. Järven kunnan alue liitettiin Kohtlaan ja osin Jõhviin vuonna 1939. == Lähteet == ==Aiheesta muualla== *Kohtlan kaivospuisto-museo *
David Schwimmer

David Larry Schwimmer (s. 2. marraskuuta 1966 Astoria, New York) on yhdysvaltalainen näyttelijä, joka tunnetaan televisiosarjasta Frendit. Sarjassa hän esittää Rossia, hieman nössöä ja herkkää paleontologia, joka on rakastunut Jennifer Anistonin esittämään Racheliin. Schwimmer ohjasi osan sarjan jaksoista. Schwimmer teki tv-sarjadebyyttinsä komediassa Monty. Hän näytteli myös pientä roolia minisarjassa Taistelutoverit (2001) ja ääninäytteli DreamWorksin Madagaskar-animaatioelokuvassa (2005). == Yksityiselämä == David Schwimmer on juutalainen. Hän on seurustellut muun muassa näyttelijä Mili Avitalin ja laulaja Natalie Imbruglian kanssa. Schwimmer on ollut naimisissa Zoe Buckmanin kanssa ja heillä on vuonna 2011 syntynyt lapsi. Pari erosi vuonna 2017. == Valikoitu filmografia == === Elokuvat === *Tissitohtorit (Breast Men, 1997) *Mallioppilas (Apt Pupil, 1998) *Kuusi päivää, seitsemän yötä (Six Days Seven Nights, 1998) *Hupsu lemmenleikki (Kissing a Fool, 1998) *Kapina natseja vastaan (Uprising, 2001) *Duane Hopwood *Madagascar (2005) *Epäonnen konnat (Big Nothing, 2006) *Run, Fatboy, Run (2007) *Nothing But the Truth (2008) *Madagascar 2 (Madagascar: Escape 2 Africa, 2008) *John Carter (2012) *The Iceman (2012) *Madagascar 3 (2012) *The Laundromat (2019) === Televisiosarjat === *Taistelutoverit (2001) *Frendit (1994–2004) *The People v. O.J. Simpson: American Crime Story (2016) *Intelligence (2020) *Friends: The Reunion (2021) == Lähteet == == Aiheesta muualla == * * http://www.telvis.fi/filmiopas/henkilot/2190/schwimmer+david/ Lähde Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vuonna 1966 syntyneet Luokka:Elävät henkilöt Luokka:Seulonnan keskeiset artikkelit
Sardinian kuningaskunta

Sardinian kuningaskunta (, myös Sardinia-Piemonte) oli historiallinen valtio nykyisen Italian ja osittain nykyisen Ranskan alueella vuosina 1720–1861. Sardinian saarta oli kutsuttu kuningaskunnaksi jo keskiajalla, mutta sillä ei ollut erillisiä kuninkaita, ellei sellaisiksi katsota saarella hallinneita piirikuntien mahtiherroja, joita Etelä-Euroopassa kuitenkin pidettiin lähinnä ruhtinaina, ei muiden valtioiden tunnustamina kuninkaina. Keisari Fredrik II antoi yhdelle pojalleen Sardinian kuninkaan tittelin. Aragonian ja myöhemmin Espanjan kuninkaat käyttivät pitkässä tittelistössään myös Sardinian kuninkuutta. Uudella ajalla sen niminen valtio varsinaisesti syntyi vuonna 1720, jolloin Savoijin herttua Viktor Amadeus II vaihtoi Espanjan perimyssodassa saamansa Sisilian saaren Sardiniaan vaihtaen samalla kuningastittelinsä niin, että se liitettiin nimenomaan Sardiniaan. Kuningaskunta oli Savoijin ruhtinashuoneen päähaaran hallussa vuoteen 1831 asti ja sen jälkeen Savoiji-Carignanin sivuhaaralla. Vuosina 1798–1814 mantereenpuoleiset alueet olivat ranskalaisten hallussa, ja ensimmäistä kertaa Sardinian kuningas todellisuudessa asui Sardinian saarella, joka oli heidän ainut jäljelle jäänyt alueensa. Vuoteen 1858 asti kuningaskuntaan kuului Sardinian ja ranskanpuoleisen Savoijin lisäksi vain Piemonte, mutta vuodesta 1858 alkaen siihen liittyivät tai liitettiin lähes kaikki Italian osat. Vuonna 1861 laajentunut Sardinian kuningaskunta julistettiin Italian kuningaskunnaksi ja Viktor Emanuel II sen kuninkaaksi. Sardinian kuningaskunnan pääministeriksi nousi 1850-luvulla Cavourin kreivi Camillo Benso (1810–1861). Hän teki Ranskan kanssa sopimuksen, jossa Napoleon III lupasi auttaa Sardiniaa tulevassa sodassa Itävaltaa vastaan ja vastineeksi Sardinia luovuttaisi Savoijin ja Nizzan Ranskalle. Tämä käynnisti tapahtumaketjun, joka vuoteen 1870 mennessä johti Italian täyteen yhdistymiseen. == Luettelo hallitsijoista == * Viktor Amadeus II 1720–1730 * Kaarle Emanuel III 1730–1773 * Viktor Amadeus III 1773–1796 * Kaarle Emanuel IV 1796–1802 * Viktor Emanuel I 1802–1821 * Kaarle Felix 1821–1831 * Kaarle Albert 1831–1849 * Viktor Emanuel II 1849–1861 (sen jälkeen Italian kuningas) == Lähteet == == Aiheesta muualla == === Kirjallisuutta === * *
Superseos

Superseoksilla tarkoitetaan metalliseoksia jotka säilyttävät mekaaniset ominaisuutensa korkeissa lämpötiloissa. Tyypillisesti superseosten pohjana on rauta, koboltti tai nikkeli. Lisäaineina käytetään volframia, molybdeeniä, tantaalia, niobiumia, titaania ja alumiinia. Karkean perusmäärittelynsä takia tähän ryhmään on luettu suuri määrä oleellisesti erilaisia metalliseoksia. Superseosten sovelluskohteita ovat esimerkiksi metalliteollisuuden kuumaprosessien työkalut ja turbiinien siivet. == Nikkelivaltaiset superseokset == Esimerkiksi INCONEL ja NIMONIC seokset. Esimerkiksi yleisesti käytetty INCONEL 718 voidaan erkautuskarkaista ja muokata aina kovuuteen 42 HRC asti. Työkalumateriaalina säilyttää muotonsa ja lujuutensa aina 600 celsiusasteeseen asti. == Lähteet == == Aiheesta muualla == * 13th International Symposium on Superalloys The Minerals, Metals & Materials Society (TMS) * Special Metals Corporation mm INCONEL:n tuotemerkin omistaja Luokka:Metalliseokset
Vogonit

Vogonit ovat Douglas Adamsin Linnunrata-kirjasarjan kansa, joka on lähtöisin Vogosfääristä, Vogon-tähteä kiertävältä planeetalta. Linnunradan käsikirja liftareille kertoo vogoneista seuraavasti: Käsikirjan mukaan kun ensimmäiset vogonit ryömivät ylös merestä, evoluutio piti niitä niin epäonnistuneina, että kieltäytyi kehittämästä niitä enää. Vogonit säilyivät olemassaolossa silkkaa ilkeyttään. Lähemmissä tarkasteluissa on paljastunut, että vogonien aivot ovat kehittyneet väärään paikkaan joutuneesta, huonovointisesta maksasta. Vogonit pitävät huutamisesta ja mm. ”Vastarinta on hyödytöntä” on suosittu lause heidän keskuudessaan. Vogonit harrastavat säkenöivien, jalokivien lailla hohtavien sateenkaarirapujen hakkaamista rautavasaroilla pirstaleiksi (jotka evoluutio teki huomatessaan minkä erehdyksen teki vogonien kanssa ja yrittäessään korjata asian.) Vogonit tuhosivat Maan joka oli itse asiassa valtaisa supertietokone, jonka tarkoitus oli laskea kysymys Syvän Mietteen tuottamasta vastauksesta "Elämästä, maailmankaikkeudesta ja kaikesta". ==Vogonien runous== Vogonien runous on maailmankaikkeuden kolmanneksi karmeinta runoutta. Heidän runoutensa syntyi alun perin innosta, jolla he pyrkivät hyväksytyiksi kehittyneiden kulttuurirotujen joukkoon. Näyte vogonien runoudesta: Luokka:Linnunradan käsikirja liftareille Luokka:Kuvitteelliset rodut
Ruben & Joonas

Ruben & Joonas oli Ruben Stillerin ja Joonas Hytösen juontama MTV3-kanavalla esitettävä keskusteluohjelma. Sarjassa Stiller ja Hytönen haastattelevat vuorotellen mielenkiintoisia persoonia poliitikoista misseihin. Ajoittain ohjelmassa oli lyhyitä sketsejä tai muita viihdyttäviä ohjelmanpätkiä. Rubenin & Joonaksen ensimmäinen jakso lähetettiin syksyllä 2004. Vuoden 2005 syksyllä tuotantoyhtiön ja MTV3:n sopimus päättyi ja sarja jäi tauolle. Syksyllä 2006 Stiller ja Hytönen palasivat ruutuun. Tällä kertaa molemmat saivat omat, eri iltoina esitettävät keskusteluohjelmansa. Isäntiensä etunimiä kantavat ohjelmat olivat kuin Ruben & Joonas jaettuna kahteen osaan. Stiller ja Hytönen tekivät oman ohjelmansa kaikki haastattelut. Välillä miehet vierailivat toistensa ohjelmissa. Vuoden 2007 alusta Hytönen ja Stiller jatkoivat yhteisen ohjelmansa Ruben ja Joonas tekoa. Maaliskuussa he kuitenkin palasivat jälleen isännöimään omia ohjelmiaan. Syksyllä 2007 ohjelmista ainakaan toinen, "Ruben", ei jatku, sillä tuotantoyhtiö Moskito Television irtisanoi Stillerin työsopimuksen kesäkuussa 2007. http://iltasanomat.fi/viihde/uutinen.asp?id=1384842 == Stillerin ja Hytösen edelliset keskusteluohjelmat == * Stillerin Stiller Nelosella * Stillerin R-studio Nelosella * Hytösen Joonas Hytönen Show MTV3:lla ja TVTV!:llä == Lähteet == Luokka:Viihdeohjelmat Luokka:Suomalaiset keskusteluohjelmat
Sami Kuoppamäki

Sami Sakari Kuoppamäki (s. 1971) on suomalainen muusikko, pääasiassa rumpali. Hän on vaikuttanut muun muassa yhtyeissä Kingston Wall, So-So, Von Hertzen Brothers, Groove Convention ja Anssi Tikanmäen Filmiorkesteri. Kuoppamäki on toiminut myös sessiomuusikkona ja soittanut Idols-televisio-ohjelman taustayhtyeessä. Hän on yksi Suomen arvostetuimmista rumpaleista, ja vuonna 2010 hänet valittiin Suomen parhaaksi rumpaliksi YleX:n äänestyksessä. Kuoppamäki on vaikuttanut myös jazzpiireissä: hän on esiintynyt Lenni-Kalle Taipaleen kanssa ja soittanut saksofonisti Eero Koivistoisen kanssa Eero Koivistoinen Music Societyn levyllä X-Ray (2006). Nykyään Kuoppamäki soittaa muun muassa Samuli Putron yhtyeessä sekä Ellips- ja Zook-yhtyeissä. Kuoppamäellä on omat nimikkokapulat, Kuoppis-kapulat, joita valmistaa tšekkiläinen Balbex-yhtiö. Kuoppamäki avioitui näyttelijä Liisa Mustosen (ent. Kuoppamäki) kanssa kesällä 2001 ja erosi hänestä kesällä 2008. Heillä on aikuinen tytär. Hänen isänsä on Matti Kuoppamäki, kontrabasson soittaja Suomen Kansallisoopperan orkesterissa. Sami Kuoppamäki on Sakari Topeliuksen jälkeläinen. ==Lähteet== Luokka:Suomalaiset rumpalit Luokka:Suomalaiset sessiomuusikot Luokka:Kingston Wallin jäsenet Luokka:Vuonna 1971 syntyneet Luokka:Elävät henkilöt
Peter Winch

Peter Guy Winch (14. tammikuuta 1926 Walthamstow, Lontoo – 27. huhtikuuta 1997) oli brittiläinen filosofi. Hänet on parhaiten tunnettu yhteiskuntatieteiden, etiikan ja uskonnonfilosofian tutkimuksistaan. Hänen tunnetuin teoksensa on Yhteiskuntatieteet ja filosofia (1958). == Teoksia == * The Idea of a Social Science and its Relation to Philosophy (1958, suom. Yhteiskuntatieteet ja filosofia, 1979) * Studies in the Philosophy of Wittgenstein (toim.) (1969) * Ethics And Action (1972) * Understanding a Primitive Society (1972, artikkeli) * Trying to Make Sense (1987) * Simone Weil, the Just Balance (1989) == Kirjallisuutta suomeksi == * == Aiheesta muualla == * Colin Lyasin Peter Winch-sivusto * Rupert Readin Peter Winch- sivusto Luokka:Analyyttiset filosofit Luokka:Brittiläiset filosofit Luokka:Uskonnonfilosofit Luokka:Wittgensteinilaiset filosofit Luokka:Vuonna 1926 syntyneet Luokka:Vuonna 1997 kuolleet
Kaasuvakio

Kaasuvakio (R) on kemiassa ja fysiikassa käytetty luonnonvakio. Sen arvo on tarkalleen :R = 8,314 462 618 153 24 J K-1 mol-1 eli noin 0,08206 L atm K-1 mol-1. Kaasuvakio on yhdistetty Boylen, Charlesin sekä Avogadron lakien mukaisista vakioista, ja kuvaa sitä kuinka ideaalikaasun tilavuus riippuu sen paineesta, ainemäärästä ja lämpötilasta. Vakio esiintyy erityisesti ideaalikaasun yleisessä tilanyhtälössä :pV = nRT, missä p on kaasun paine, T sen absoluuttinen lämpötila, n ainemäärä ja V tämän kaasumäärän tilavuus. Kaasuvakio on yhtä suuri kuin Avogadron vakion N ja Boltzmannin vakion k tulo: :R = Nk. Koska SI-järjestelmän perusyksiköiden nykyisten, vuonna 2019 voimaantulleiden määritelmien mukaan sekä Avogadron että Boltzmannin vakioilla on tarkkaan määritellyt arvot, on myös kaasuvakiolla niiden tulona tarkkaan määrätty arvo. ==Lähteet== Luokka:Luonnonvakiot Luokka:Seulonnan keskeiset artikkelit
Ari Peltonen

Ari Pekka ”Paska” Peltonen (s. 7. huhtikuuta 1967 Hyvinkää) on suomalainen radiotoimittaja, juontaja, kirjailija ja muusikko. Peltonen on esittänyt musiikkia yhtyenimellä Paska vuodesta 1985. Peltonen juonsi 1990-luvun alussa ANSSI!-nimistä radio-ohjelmaa Yleisradion Radiomafia-kanavalla. Ohjelma hyllytettiin kanavalta ensin väliaikaisesti ja lopulta kokonaan. Myöhemmin Peltonen on juontanut Radio Helsingissä Paskalista- ja Mahtavaa Helsinki Mahtavaa -ohjelmia. Peltonen on kirjoittanut myös muutamia kirjoja. Kirjassaan Pallinaama hän haukkuu entistä Yleisradion esimiestään. Peltonen perusti vuonna 2006 Posion kunnan alueelle Valtio-nimisen pienoisvaltion. Valtion pinta-ala oli 10 × 5 metriä ja väkiluku kaksi henkeä. Valtio sijaitsee Muikkulamminpuron varrella Kännäkällä, kahdeksan kilometriä pohjoiseen Posion keskustasta. Valtion vaiheita alettiin seurata 13. lokakuuta 2006 alkaen Helsingin Sanomien Nyt-liitteessä ja Radio Helsingissä.Helsingin Sanomat, Nyt- liite, 13.10.2006 19\. kesäkuuta 2007 Suomen puolustusvoimat kuitenkin valloitti Valtion takaisin Suomelle.Ruotuväki Peltonen on esiintynyt myös nimillä Jeesus, Jorma ja Johnny-Blue, jotka toimivat Paskan ”lämmittelijöinä” Tavastia-klubilla. Paska-yhtyeen lisäksi Peltosella on ollut myös muita musiikillisia projekteja, joista tunnetuimpia on ”Maailman isomunaisin mies”. Kyseinen hahmo laulaa Peltosen omien sanojen mukaan ”pelkästä panemisesta” ja parodioi sellaisia artisteja kuin Frederik ja Pate Mustajärvi. Keväällä 2008 Sub esitti Peltosen luotsaaman matkailuohjelman Paskareissu, jossa Peltonen esittelee huonon maineen saaneita paikkakuntia ja koettaa löytää niistä hyviä puolia. == Kirjat == * * * * * == Albumit == * If It Ain't The Snow It's the Mosquitos (Various artists) (1992)Discogs * Women are from Venus, Men From Anus (2005)noise.fi, desibeli.net == Lähteet == == Aiheesta muualla == * Radio Helsingin Paskalistan kotisivut. * Kohua Radiomafian toimittajien kielenkäytöstä. * Ylen Elävä arkisto: Ari Peltosen Anssi oli Radiomafian kovaäänisintä antia * Ylen Elävä arkisto: Vihatut levyt – rakkaita inhokkeja Luokka:Suomalaiset rocklaulajat Luokka:Suomalaiset kirjailijat Luokka:Suomalaiset radiotoimittajat Luokka:Vuonna 1967 syntyneet Luokka:Elävät henkilöt
Charlesin laki

Charlesin laki on termodynamiikan laki, joka kuvaa vakiomassaisen ideaalikaasun käyttäytymistä vakiotilavuudessa (isokoorinen prosessi). Sen mukaan kaasun paine on suoraan verrannollinen absoluuttiseen lämpötilaan. Jos myös tilavuus saa muuttua, yleistyy Charlesin laki ideaalikaasun tilanyhtälöksi. ==Historia== Ilmiön havaitsi tiettävästi ensimmäisenä ranskalainen tieteellisten mittalaitteiden kehittäjä Guillaume Amontons (1663–1705). Vaikka tarkkoja lämpömittareita ei silloin vielä ollut käytettävissä, hän havaitsi kaasun tilavuuden "kasvavan kolmanneksella kun kaasu vietiin kylmästä tilasta kiehuvaan veteen". Hän väitti myös, että lämpötilan alentaminen pienentää kaasun painetta ja esitti ajatuksen absoluuttisesta kylmyydestä. Lain muotoili täsmällisesti vuonna 1809 ranskalainen kemisti Joseph Louis Gay-Lussac joka teki kaasujen parissa uraanuurtavaa työtä. Englanninkielinen Wikipedia: Gas Laws. Tämä ideaalikaasujen periaate tunnetaan Ranskassa, Saksassa ja Englannissa nimellä Gay-Lussacin laki ja Saksassa myös nimellä Amontonin laki tai Gay-Lussacin 2. laki ja Englannissa myös nimellä painelaki. ==Perusteet== Kiinteässä tilavuudessa ideaalikaasun paine kasvaa lineaarisesti lämpötilan kasvaessa. Tämä yhteys voidaan esittää yhtälöllä p = bT, jossa b vakio, tai vaihtoehtoisesti :\frac{P}{T}= \textrm{vakio}. Toisin sanoen :\frac{P_1}{T_1}=\frac{P_2}{T_2}, missä P_1 ja T_1 ovat kaasun paine ja lämpötila hetkellä 1, ja P_2 ja T_2 hetkellä 2. Gay-Lussacin lakia sovellettaessa lämpötila on mitattava termodynaamisella lämpötila-asteikolla, jonka nollakohtana on absoluuttinen nollapiste, siis esimerkiksi kelvineinä (ei celsiusasteina). Esimerkiksi kaasun lämpötilan noustessa vakiotilavuudessa 0 °C:sta +10 °C:een sen absoluuttinen lämpötila nousee 273,15 kelvinistä 283,15 kelviniin eli noin 3,66 prosenttia, joten kaasun paine kasvaa myös noin 3,66 prosenttia. ==Katso myös== *Ideaalikaasu *Boylen laki *Gay-Lussacin laki *Avogadron laki ==Lähteet== Luokka:Kaasulait
Spektrografi

Spektrografi on laite, jolla valo, muu sähkömagneettinen säteily tai ääni voidaan hajottaa spektriksi ja rekisteröidä esimerkiksi valokuvaamalla. Näkyvän valon alueella spektrin muodostamiseen voidaan käyttää prismaa, mutta parempi erotuskyky ja laaja taajuusalue saadaan hilaa käyttämällä. Hila on esimerkiksi lasilevy, johon on uurrettu sopivin välein uurteita, jotka tuottavat spektrin värit. Spektrografeja käytetään näytteissä olevien aineiden tunnistamiseen ja niiden määrien mittaamiseen. Tähtitieteessä spektrografilla saadaan tärkeää tietoa tähtien liikkeistä, pyörimisestä ja tähdissä olevista alkuaineista, ja joistain olosuhteista tähden pinnalla. Puheen akustiikan tutkimuksessa spektrografia sai alkunsa Yhdysvalloissa 1940-luvun lopulla, tutkijayleisölle viimeistään Koenigin, Dunnin ja Lacyn artikkelissa Journal of the Acoustical Society of America -lehteen vuonna 1946. Äänispektrografi – jota usein Kay Elemetricsin mallinimen mukaan kutsuttiin myös sonagrafiksi – oli puheentutkimuksen kannalta koko 1900-luvun merkittävin keksintö. Alun perin sen toivottiin jopa antavan kuuroille mahdollisuuden nähdä puhe visuaalisessa muodossa, mutta tämän muodon, ns. spektrogrammin, tulkinta on hidasta ja yhteys puhesignaaliin kompleksinen.Iivonen, Antti 2009: Tietoisuus puheen ominaisuuksista: Puheentutkimuksen kehitys. Teoksessa: Olli Aaltonen ym. (toim.): Puhuva ihminen: Puhetieteiden perusteet. Otava, Helsinki. 39–58. Esimerkiksi Gunnar Fant huomautti 1960–70-lukujen taitteessa, kun menetelmä jo tunnettiin hyvin, että ”kohtuullisella harjoittelulla [spektrogrammista] oppii yleensä tunnistamaan [tuntemallaan kielellä olevien] lyhyiden lauseiden foneemeja” korkeintaan yhdellä erotusvirheellä per foneemi,Fant, Gunnar 1968: Analysis and synthesis of speech processes. Teoksessa: Bertil Malmberg (toim.): Manual of phonetics. North-Holland, Amsterdam & London. 172–277. mikä ainakaan reaaliaikaiseen puheentunnistukseen olisi aivan liian riittämätöntä, hidasta ja vaivalloista. == Lähteet == * Koenig, W. & Dunn, H. K. & Lacy, L. Y. 1946: The sound spectrograph. Journal of the Acoustical Society of America 17: 19–49. === Viitteet === ==Katso myös== *spektrometri *spektrofotometri *Spektroskopia *Spektrianalysaattori Luokka:Mittalaitteet
Jalkapallon maailmanranking

20 parhaiten sijoitettua maata marraskuussa 2024 20 parhaiten sijoitettua maata marraskuussa 2024 20 parhaiten sijoitettua maata marraskuussa 2024 20 parhaiten sijoitettua maata marraskuussa 2024 20 parhaiten sijoitettua maata marraskuussa 2024 Sija Muutos Joukkue Pisteet Liitto 1 align=center 2 align=center 3 align=center 4 align=center 5 align=center 6 align=center 7 align=center 8 align=center 9 align=center 10 align=center 11 align=center 12 align=center 13 align=center 14 align=center 15 align=center 16 align=center 17 align=center 18 align=center 19 align=center 20 align=center 69 align=center FIFA-ranking (FIFA/Coca-Cola Men's World Ranking) on kansainvälisen jalkapalloliiton FIFA:n lista, joka asettaa jalkapallon miesten A-maajoukkueet paremmuusjärjestykseen. Rankingin ylläpito aloitettiin elokuussa 1993. FIFA muutti vuoden 2006 MM-kilpailujen jälkeen laskutapaa; ensimmäinen tällä menetelmällä laskettu ranking julkistettiin 12. heinäkuuta 2006. Laskutapaa muutettiin uudemman kerran vuoden 2018 MM-kilpailujen jälkeen elokuussa 2018. FIFA-rankingin uusi pisteytysjärjestelmä perustuu muokattuun Elo-laskentamalliin, jossa maajoukkueen pisteitä lisätään tai vähennetään otteluiden tulosten mukaan. Pisteytys ei siis enää perustu tulosten pidemmän ajan keskiarvoon kuten aikaisemmissa malleissa. Pisteiden muutos riippuu ottelun lopputuloksen lisäksi ottelun tärkeydestä ja vastustajan ranking- sijoituksesta. Kilpailulliset ottelut ovat painoarvoltaan merkittävämpiä kuin harjoitusottelut. Häviöt pudotuspeleissä eivät vähennä pisteitä, ja rangaistuspotkukilpailuissa häviäjän pisteet käsitellään tasapelinä ja voittajan pisteet "puolikkaana voittona". Tämän mallin käyttöönotto poisti aiemmat alueelliset painotukset ja teki rankingista tasapuolisemman kaikille maanosille. ==Katso myös== * UEFA:n maapisteranking * Naisten jalkapallon maailmanranking ==Lähteet== == Aiheesta muualla == * FIFA-ranking * Selostus pistelaskusta Luokka:FIFA Luokka:Seulonnan keskeiset artikkelit
Suden vuosi

Suden vuosi on Olli Saarelan ohjaama elokuva, joka sai ensi-iltansa 2. helmikuuta 2007. Elokuva pohjautuu Virpi Hämeen-Anttilan samannimiseen romaaniin, joka kertoo epilepsiaa sairastavasta Sari Karaslahdesta ja Mikko Gromanista, jonka vaimo Mikaela jättää. Mikko tuntee luennoilta Sarin ja he löytävät rakkauden. Elokuvan pääosia näyttelevät Kari Heiskanen ja Krista Kosonen, ja käsikirjoituksen on kirjan pohjalta tehnyt Mika Ripatti. Elokuvan ohjaajaksi oli suunniteltu Johanna Vuoksenmaata puolitoista vuotta aikaisemmin, mutta koska Suomen elokuvasäätiö ei halunnut antaa rahaa vuoden 2005 tuotantoon ja Vuoksenmaa ei pystynytkään enää vuonna 2006 ohjaamaan elokuvaa aikataulujensa vuoksi, ohjaajaksi tuli Saarela. Suden vuosi julkaistiin DVD:llä 10. lokakuuta 2007. == Rooleissa == == Vastaanotto == Elokuva sai vaihtelevia arvosteluja. Helsingin Sanomien Pertti Avolan mielestä Suden vuosi yltää elokuvana samaan kuin kirjanakin kelpona viihteenä, joka hylkää kyynisyyden ja uskaltaa korostaa elämänuskon ja rakkauden merkitystä. Hän kehuu etenkin Krista Kososen ja Kari Heiskasen yhteisiä kohtauksia. Turun Sanomien Päivi Valotiekin oli melko myönteinen, mutta näki komeasti kuvatun elokuvan ongelmaksi tarinan uskottavuuden. Hänestä ohjaajalle tyypillinen symboliikka alkaa raskaudessaan ja ylenpalttisuudessaan vähitellen rasittaa. Häntä myös häiritsi epilepsian käsittely välillä mystifioiden ja demonisoiden, välillä opetuselokuvamaisesti selittäen., Lehdistöarviot. Demokraatti-lehden Rane Aunimon mielestä näyttelijät ovat hieman eksyksissä eivätkä tee samaa elokuvaa, ja kuvauksesta hän löysi ansioiden lisäksi myös halpoja tehokeinoja, jotka eivät avaa henkilöiden persoonia. == Lähteet == == Aiheesta muualla == * ;Arvosteluja * Rakkautta Minervan pöllön varjossa. Iltalehti 1.2.2007. * Otto Kylmälä: Suden vuosi. Filmgoer 2007. * Minna Karila: Suden vuosi. MTV 31.1.2007. * Suden vuosi. DVD-opas. Luokka:Olli Saarelan ohjaamat elokuvat Luokka:Vuoden 2007 suomalaiset elokuvat Luokka:Suomalaiset romaaneihin perustuvat elokuvat Luokka:Suomalaiset draamaelokuvat
OutKast

OutKast oli Atlantassa, Yhdysvalloissa vuonna 1992 perustettu hip hop -duo. Sen muodostivat André ”André 3000” Benjamin (s. 1975) ja Antwan ”Big Boi” Patton (s. 1975). Duo oli yksi kaikkien aikojen menestyksekkäimmistä hiphop- yhtyeistä. Sille on myönnetty kuusi Grammy-palkintoa, ja sen kahdeksaa julkaisua on myyty yli 25 miljoonaa kappaletta. Elokuussa 2017 Outkastin päävokalisti Andre 3000 kertoi, että pitkään telakalla ollut yhtye on historiaa. ==Diskografia== ===Albumit=== * * * * * * * == Singlet == * "Player’s Ball" (1993) * "Southernplayalisticadillacmuzik" (1994) * "Git Up, Git Out" (1994) * "Elevators (Me & You)" (1996) * "ATLiens" (1996) * "Jazzy Belle" (1997) * "Rosa Parks" (1999) * "Skew It on the Bar-B" (feat. Raekwon) (1999) * "Da Art of Storytellin’ (Pt. 1)" (1999) * "B.O.B. (Bombs Over Baghdad)" (2000) * "Ms. Jackson" (2000) * "So Fresh, So Clean" (2001) * "The Whole World" (feat. Killer Mike) (2002) * "Land of Million Drums" (feat. Killer Mike & Sleepy Brown) (2002) * "Hey Ya!" (2004) * "The Way You Move" (feat. Sleepy Brown) (2004) * "Ghettomusick" (2004) * "Roses" (2004) * "Prototype" (2004) * "Mighty O" (feat. Sleepy Brown & Scar) (2006) * "Morris Brown" (2006) * "Idlewild Blue (Don'tchu Worry 'Bout Me)" (2006) * "Hollywood Divorce" (feat. Lil Wayne & Snoop Dogg) (2006) * "The Train" (feat. Sleepy Brown & Scar) (2006) ==Grammy-palkinnot== Voitot Vuosi Kategoria Nimi 2002 Best Rap Performance By a Duo or Group "Ms. Jackson" 2002 Paras rap-albumi Stankonia 2003 Best Rap Performance By a Duo or Group "The Whole World" 2004 Album of the Year Speakerboxxx/The Love Below 2004 Best Urban/Alternative Performance "Hey Ya!" 2004 Paras rap-albumi Speakerboxxx/The Love Below Ehdokkuudet Vuosi Kategoria Nimi 1999 Best Rap Performance By a Duo or Group "Rosa Parks" 2002 Best Short-Form Music Video "Ms. Jackson" 2002 Record of the Year "Ms. Jackson" 2002 Album of the Year Stankonia 2004 Producer of the Year Non-Classical -- 2004 Best Short-Form Music Video "Hey Ya!" 2004 Record of the Year "Hey Ya!" 2007 Best Urban/Alternative Performance "Idlewild Blue (Don't Chu Worry 'Bout Me)" 2007 Best Rap Performance by Duo or Group "Mighty 'O'" 2008 Best Rap Performance by Duo or Group "Int'l Player's Anthem (I Choose You)" w/ UGK == Lähteet == == Aiheesta muualla == * Virallinen sivusto * Luokka:Seulonnan keskeiset artikkelit
Puskurikapasiteetti

Puskurikapasiteetti kuvaa, kuinka paljon happoa tai emästä puskuriliuokseen voi lisätä ilman suurta muutosta pH:ssa. Suuri puskurikapasiteetti kertoo, että puskuriliuoksessa on suuret määrät puskuroivia komponentteja (happo tai emäs ja vastaava suola). Komponenttien konsentraatioiden suuruudet määräävät puskurikapasiteetin, kun taas niiden keskinäinen suhde vaikuttaa puskuriliuoksen pH:hon.
Vsevolod Bobrov

Vsevolod Mihailovitš Bobrov (, 1. joulukuuta 1922 Moršansky – 1. heinäkuuta 1979 Moskova) oli neuvostoliittolainen jääkiekkoilija, jalkapalloilija ja jääkiekkovalmentaja.Sports Reference LLC Hän oli yksi parhaista molempia lajeja pelanneista venäläisistä urheilijoista. Palveltuaan Neuvostoliiton armeijassa toisessa maailmansodassa Bobrov liittyi armeijan urheiluseuraan, Moskovan TsDKA:han vuonna 1945. Hän pelasi jalkapalloa TsDKA:ssa vuoteen 1953 asti. Bobrov pelasi myös seuroissa VVS ja Spartak. Hän voitti neljä Neuvostoliiton mestaruutta ja teki 97 maalia 116 pelissä. Hän voitti mestaruussarjan maalikuninkuuden 24 maalilla vuonna 1945 ja 14 maalilla vuonna 1947. Bobrov oli vieraspelaajana Moskovan Dynamon kiertueella Isossa- Britanniassa. Hän teki kuusi maalia otteluissa Chelseaa, Arsenalia ja Rangersia vastaan. Bobrov pelasi kolme ottelua Neuvostoliiton maajoukkueessa vuoden 1952 Helsingin olympialaisissa. Hän teki kisoissa kaikkiaan viisi maalia, joukossa hattutemppu Jugoslaviaa vastaan. Jääkiekkoilijana Bobrov menestyi vielä jalkapallouraansakin paremmin. Hän aloitti jääkiekon pelaamisen TsDKA:ssa vuonna 1947 ja jatkoi vuoteen 1957. Vuodet 1950–1953 hän edusti VVS Moskovaa. Neuvostoliiton mestaruuden jääkiekossa hän voitti seitsemän kertaa. Bobrov voitti maansa mestaruussarjan maalikuninkuuden vuosina 1948, 1951 ja 1952 sekä teki yhteensä 254 maalia 130 ottelussa. Hän voitti olympiakultaa Neuvostoliiton joukkueessa vuonna 1956 Cortina d'Ampezzon talviolympialaisissa sekä lisäksi maailmanmestaruuden vuonna 1954, jolloin hänet valittiin myös kisojen parhaaksi hyökkääjäksiArponen, ym., s. 720. Hän teki maajoukkueurallaan 89 maalia 59 maaottelussa. Venäjän kiekkoilussa Bobrov- kerhoon pääsee pelaaja joka tekee vähintään 250 maalia urallaan. Bobrov toimi peliuransa aikana VVS:n jalkapallojoukkueessa pelaajavalmentajana. Hän jatkoi pelaamisen lopetettuaan molemmissa lajeissa valmentajana. Bobrov valmensi Neuvostoliiton jääkiekkomaajoukkuetta vuoden 1972 Summit Series -sarjassa ja maailmanmestaruuteen vuosina 1973 ja 1974. Bobrovin mukaan on nimetty yksi KHL-liigan neljästä divisioonasta. == Erikoispalkinto == * kansainvälisen jääkiekkoliiton IIHF Hall of Fame vuonna 1997 == Lähteet == * * === Viitteet === Luokka:Neuvostoliittolaiset jalkapalloilijat Luokka:Neuvostoliittolaiset jääkiekkoilijat Luokka:Neuvostoliittolaiset jääkiekkovalmentajat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1922 syntyneet Luokka:Vuonna 1979 kuolleet
CKEditor

CKEditor on avoimen lähdekoodin wysiwyg-tekstieditori. Sitä voidaan käyttää WWW-sivulla WWW-selaimen kautta asentamatta ohjelmia. Se hyödyntää seuraavia kieliä: PHP, JavaScript, ASP, ASP.NET, ColdFusion, Java ja ABAP. Ohjelman nimi tulee sanoista Content Editor. Ohjelma käytti pitkään nimeä FCKeditor, kunnes sen nimi vaihdettiin vuonna 2009 CKeditoriksi. FCKeditorin etukirjaimet FCK ovat lyhenne editorin tekijän, Frederico Caldeira Knabbenin nimestä. CKeditor on yhteensopiva useimpien WWW-selaimien kanssa. == Aiheesta muualla == * FCKeditor virallinen kotisivu * FCKeditor wiki Luokka:Tekstinkäsittelyohjelmat Luokka:Vapaat ohjelmistot
The Entire Population of Hackney

The Entire Population of Hackney oli Iron Maidenin kitaristi Adrian Smithin ja rumpali Nicko McBrainin lyhytikäinen musiikillinen sivuprojekti Iron Maidenin pitäessä taukoa World Slavery Tour -kiertueensa ja Somewhere in Time -albuminsa välissä. Projektiyhtye esiintyi salaisessa konsertissa Lontoossa Marquee-klubilla 19. joulukuuta 1985. Adrian Smith ja Nicko McBrain kutsuivat soittamaan muutamia muusikkoystäviään: Adrian Smithin vanhan Urchin-yhtyeen jäsenet Dave Colwell ja Andy Barnett täydensivät kokoonpanon. Yhtye soitti enimmäkseen cover-kappaleita, mutta jäsenet kirjoittivat myös muutaman kappaleen yhdessä. Kappale "Reach Out" päätyi Iron Maidenin Somewhere In Time -albumilta julkaistun singlen Wasted Years B-puolelle. Kappaleet "Juanita" ja "That Girl" päätyivät saman albumin toisen singlen, Stranger in a Strange Landin B-puolelle. ==Kokoonpano== *Adrian Smith, kitara ja laulu *Nicko McBrain, rummut *Andy Barnett, basso *David Caldwell, kitara *Richard Young, kosketinsoittimet *Bruce Dickinson, laulu kolmessa viimeisessä kappaleessa ==Bootleg== Yhtyeen esiintyminen on taltioitu bootleg-äänitteelle The Entire Population Of Hackney. Bootleg on tunnettu myös nimillä The Whole Population Of Hackney! ja Live In London. Kappaleet: # Juanita # See Right Trough You # Reach Out # Chevrolet # Lady # Silver And Gold # That Girl # Fighting Man # School Days # Rumpusoolo # School Days (jatkuu) # She's Gone # Try # Losfer Words # Two Minutes To Midnight # Rosalie # Tush == Aiheesta muualla == * Live In London bootleg Luokka:Iron Maiden
Naurun lippu

Naurun tasavallan lipussa on sinisellä pohjalla ohut keltainen vaakaviiva ja sen alla, lipun vasemmassa reunassa, valkoinen 12-sakarainen tähti. Lipun mittasuhteet ovat 1:2. Se otettiin virallisesti käyttöön 31. tammikuuta 1968. Valkoinen tähti keltaisen viivan alapuolella edustaa Naurun maantieteellistä sijaintia juuri päiväntasaajan eteläpuolella, ja tähden 12 sakaraa edustavat maan kahtatoista alkuperäistä heimoa. Lipun sininen tausta kuvaa Tyyntämerta. ==Lähteet== Lippu Luokka:Valtioiden liput
Hammer DeRoburt

Hammer DeRoburt, KBE (25. syyskuuta 1922 – 15. heinäkuuta 1992 Melbournessa, Australia) oli naurulainen poliitikko ja ensimmäinen Naurun presidentti. Hän oli keskeinen hahmo saarivaltion politiikassa yli kolmenkymmenen vuoden ajan. DeRoburt toimi Naurun paikallishallintoneuvoston puheenjohtajana vuodesta 1955, ja johti maan itsenäisyyteen 31. tammikuuta 1968. Hän toimi Naurun presidenttinä neljä kertaa vuosien 1968 ja 1989 välillä vain lyhyin tauoin. Kuningatar Elisabet II antoi DeRoburtille kunniaritarin arvon (Knight Commander of the British Empire, KBE) vuonna 1982. DeRoburtin keskeinen tavoite oli turvata kaivostoiminnan tuotot naurulaisille itselleen. Maan vauraus perustuu fosfaattilouhoksiin, joiden ehtyminen oli ennustettavissa jo DeRoburtin aikana. == Lähteet == Luokka:Naurun presidentit Luokka:Vuonna 1922 syntyneet Luokka:Vuonna 1992 kuolleet
Lasse J. Laine

Lasse Juhani Laine (6. helmikuuta 1946 Iitti – 26. elokuuta 2023 Inkoo) oli suomalainen ornitologi, biologi, tietokirjailija ja toimittaja. Laine kirjoitti muun muassa kirjat Suomalainen lintuopas (1996), Suomen luonto-opas (2000) ja Lintuharrastajan opas (2004). Suomalainen lintuopas valittiin vuoden 1996 kauneimmaksi kirjaksi. Suomen lasten luontokirja valittiin vuoden luontokirjaksi 2010. Suomen luonto-opas on laajin yksittäinen Suomen luonnon tuntemuksen perusopas. Laine sai sen tekoon kimmokkeen pojaltaan 1990-luvulla. Vaikka kirja on suunniteltu lähinnä perheen ja luonnossa kulkijan retkioppaaksi, se soveltuu mainiosti myös kotimaisen luonnon tuntemuksen perusteokseksi kouluihin. Hän myös suomensi useita lintukirjoja ja oli mukana useiden teossa yhtenä kirjoittajana. Laine kirjoitti ensimmäisen kerran Helsingin Sanomiin vuonna 1977 ja sittemmin lakkautettuun Eläinmaailma-lehteen vuodesta 1979. Hän oli arvioiden mukaan Suomen etevin ornitologian asiantuntija. Hän teki paljon yhteistyötä ruotsalaisen Lars Jonssonin kanssa. Laine toimi pitkään lintuharrastajien rariteettikomitean puheenjohtajana.Rariteettikomiteaan kokoonpanot BirdLife Suomi Laineen pro gradu -työ Helsingin yliopistossa käsitteli kirjokertun ja pikkulepinkäisen pesimäbiologiaa. Valmistumisen jälkeen hän toimi jonkin aikaa opetustehtävissä Helsingin yliopistossa. Hän retkeili laajalti ympäri maailmaa ja näki yli puolet maailman lintulajeista. Laine oli naimisissa, ja hänellä on vuonna 1992 syntynyt poika. Laine sairasti psoriasista ja viimeisinä vuosina syöpää, johon hän kuoli vuonna 2023. == Teokset == * Suomalainen lintuopas (WSOY 2006). ISBN 978-951-0-26894-1 * Suomen luonto-opas (WSOY, 2000). ISBN 978-951-0-23942-1 * Lintuharrastajan opas (Otava 2004) * Sudenpentujen lintukäsikirja (Sanoma Magazines 2005) * Lasten oma lintukirja (Sanoma Magazines 2007) * Luonnon lumoissa (Otava 2008) * Suomen lasten luontokirja (yhdessä Iiris Kalliolan kanssa, Otava 2010) * Suomen luontovuoden opas (WSOY 2010) * Suomen luonto. Tunnistusopas (Otava 2013). ISBN 978-951-1-26260-2 * Suomen lasten retkeilyopas (yhdessä Iiris Kalliolan kanssa, Otava 2014). ISBN 978-951-1-27425-4 * Suomen linnut – Tunnistusopas (Otava 2023). ISBN 978-951-1-42878-7 * Suomen linnut – Harrastajan opas (Otava 2017). ISBN 978-951-1-30037-3 * Suomen linnut – Havaintokirja (Otava 2018). ISBN 978-951-1-32047-0 == Palkinnot == *Vuoden kaunein kirja 1996 teoksesta Suomalainen lintuopas *Suomen tietokirjailijat ry:n Tietokirjailijapalkinto 2008 *Vuoden luontokirja 2010 teoksesta Suomen lasten luontokirja (yhdessä Iiris Kalliolan kanssa) *Tiedonjulkistamisen valtionpalkinto 2011 teoksesta Suomen lasten luontokirja (yhdessä Iiris Kalliolan kanssa) *Otavan Kirjasäätiön tietokirjapalkinto 2013 *Vuoden kaunein kirja 2013 teoksesta Suomen luonto. == Lähteet == Luokka:Suomalaiset biologit Luokka:Suomalaiset ornitologit Luokka:Suomalaiset tietokirjailijat Luokka:Suomalaiset toimittajat Luokka:Vuonna 1946 syntyneet Luokka:Vuonna 2023 kuolleet
GBU-28

GBU-28 () on Yhdysvaltain asevoimien pääasiassa maanalaisten kohteiden tuhoamiseen suunniteltu laser-ohjattu pommi. Yhdysvaltain ilmavoimat kehitti sen lyhyessä ajassa erityisesti Persianlahden sotaa varten, mutta lopulta sodan aikana pudotettiin ainoastaan kaksi GBU-28 -pommia F-111F-pommikoneista. Virallinen lupa pommin valmistamiselle annettiin 14. helmikuuta 1991 ja ensimmäiset kappaleet toimitettiin Yhdysvaltain ilmavoimille jo kaksi päivää myöhemmin. Ilmavoimien testeissä huomattiin, että pommi pystyi tunkeutumaan yli kuusimetrisen betonin tai yli 30 metrin maakerroksen läpi. GBU-28 on valmistettu tykistön kahdeksan tuuman (8") ylijäämäputkista niiden kestävyyden ja painon vuoksi. Luokka:Ohjattavat pommit
Naurun presidentti

Naurun presidentti (, ) on Naurun tasavallan valtionpäämies ja hallituksen johtaja. Presidentin valitsee 18-jäseninen Naurun parlamentti. Virkakauden pituus on kolme vuotta, ja parlamentti valitsee ensimmäisessä istunnossa puhemiehen, varapuhemiehen ja presidentin. Presidentti nimittää itselleen vähintään nelihenkisen hallituksen. Presidentti toimii myös virkansa puolesta maan poliisi- ja pelastustoimesta sekä ilmastonmuutoksen torjunnasta vastaavien virastojen puheenjohtajana. Vuonna 2016 presidentin vuosipalkka oli 100 032 Australian dollaria. Maan perustuslain mukaan presidentiksi valittavan henkilön tulee olla pätevä toimimaan parlamenttiedustajana, eli hänen tulee täyttää seuraavat ehdot: * vähintään 20-vuotias * Naurun kansalainen * ei ole erikseen tuomittu menettämään poliittisia oikeuksiaan Parlamentin puhemies tai varapuhemies ei voi toimia presidenttinä. Nykyinen presidentti on Russ Kun. Hän vannoi virkavalansa 29. syyskuuta 2022. == Luettelo Naurun presidenteistä == #Hammer DeRoburt (1968–1976) #Bernard Dowiyogo (1976–1978) #Lagumot Harris (1978) #Hammer DeRoburt (1978–1986) #Kennan Adeang (1986) #Hammer DeRoburt (1986) #Kennan Adeang (1986) #Hammer DeRoburt (1986–1989) #Kenos Aroi (1989) #Bernard Dowiyogo (1989–1995) #Lagumot Harris (1995–1996) #Bernard Dowiyogo (1996) #Kennan Adeang (1996) #Ruben Kun (1996–1997) #Kinza Clodumar (1997–1998) #Bernard Dowiyogo (1998–1999) #René Harris (1999–2000) #Bernard Dowiyogo (2000–2001) #René Harris (2001–2003) #Bernard Dowiyogo (2003) #René Harris (2003) #Bernard Dowiyogo (2003) #Derog Gioura (2003) #Ludwig Scotty (2003) #René Harris (2003–2004) #Ludwig Scotty (2004–2007) #Marcus Stephen (2007–2011) # Freddie Pitcher (2011) # Sprent Dabwido (2011–2013) # Baron Waqa (2013–2019) #Lionel Aingimea (2019–2022) #Russ Kun (2022–) == Lähteet == *